Гэта, канечне, прыемна, але не ў правілах “Асіповіцкага краю” жыць учарашнім днём, заспакойвацца дасягнутым. А таму наперадзе карпатлівая штодзённая работа з канкрэтна азначанай і зразумелай мэтай: каб за яе не было сорамна. I хаця ў “рэдакцыйным партфелі” задумак хапае, адну “таямніцу” раскрыем: чалавек — вось стрыжань, вакол якога і будзе будавацца ўся творчая работа журналістаў, людзі — наша самае галоўнае багацце.